CELEX: 32006R0840
Language: lv
Date: 2006-06-07 00:00:00
Title: Komisijas Regula (EK) Nr. 840/2006 ( 2006. gada 7. jūnijs ), ar kuru 2006./2007. saimniecības gadam nosaka atbalstu par pārstrādājamiem persikiem saskaņā ar Padomes Regulu (EK) Nr. 2201/96

8.6.2006   
            
            
               LV
            
            
               Eiropas Savienības Oficiālais Vēstnesis
            
            
               L 154/7
            
         
      KOMISIJAS REGULA (EK) Nr. 840/2006
   (2006. gada 7. jūnijs),
   ar kuru 2006./2007. saimniecības gadam nosaka atbalstu par pārstrādājamiem persikiem saskaņā ar Padomes Regulu (EK) Nr. 2201/96
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopējo organizāciju (1), un jo īpaši tās 6. panta 1. punktu,
   tā kā:
   
               (1)
            
            
               Komisijas 2003. gada 29. augusta Regulas (EK) Nr. 1535/2003 3. panta 3. punktā, kurā noteikta kārtība, kā piemērot Padomes Regulu (EK) Nr. 2201/96 saistībā ar atbalsta shēmu produktiem, kurus iegūst, pārstrādājot augļus un dārzeņus (2), ir paredzēta arī Komisijas publikācija par atbalsta daudzumiem, kurus, ievērojot Regulas (EK) Nr. 2201/96 III pielikumā noteiktās robežvērtības, paredz persikiem.
            
         
               (2)
            
            
               Saskaņā ar atbalsta shēmu pārstrādāto persiku daudzums pēdējo triju saimniecisko gadu laikā caurmērā ir bijis mazāks par Kopienas noteikto apjomu. Tātad 2006./2007. saimnieciskajam gadam piemērojamais atbalsta daudzums katrā dalībvalstī ir jānosaka atbilstoši Regulas (EK) Nr. 2201/96 4. panta 2. punktā paredzētajam daudzumam.
            
         
               (3)
            
            
               Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Saskaņā ar Regulas (EK) Nr. 2201/96 2. pantu 2006./2007. saimnieciskajam gadam par persikiem nosaka atbalstu 47,70 euro par tonnu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro 2006./2007. saimnieciskajam gadam.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 7. jūnijā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 29. lpp. Regulā jaunākie grozījumi izdarīti ar Komisijas Regulu (EK) Nr. 386/2004 (OV L 64, 2.3.2004., 25. lpp.).
   
      (2)  OV L 218, 30.8.2003., 14. lpp. Regulā jaunākie grozījumi izdarīti ar Regulu (EK) Nr. 1663/2005 (OV L 267, 12.10.2005., 22. lpp.).